— Гэта залежыць ад таго, як яго рэалізоўваць. Калі зацыклівацца толькі на выкладанні па-беларуску, — спазніліся і сёння, і ўчора. Сутнасць любой справы ў тым, каб яна была адэкватнай сучаснасці. Таму мы ні ў якім разе не спазніліся з Нацыянальным універсітэтам, калі будзем рабіць яго як сучасную ўстанову, прывабную па ўзроўні адукацыі і перспектыўнасці. Наша задача — каб універсітэт фармаваў інтэлектуальную і кіроўную эліту для будучыні Беларусі.